
RAPORT 
asupra proiectului de Lege pentru aprobarea Ordonanţei de urgenţă a Guvernului nr.160/2002 

privind suspendarea unor dispoziţii din Legea cetăţeniei române nr.21/1991. 
În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.160/2002 privind suspendarea unor dispoziţii din Legea cetăţeniei române nr.21/1991, transmis cu adresa nr. 704/2002 din 3 februarie 2003, înregistrată sub nr.31/42 din 6 februarie 2003. 

Senatul a adoptat acest proiect de lege în şedinţa din 16 decembrie 2002. 

Cu avizul nr.1481 din 20.11.2002, Consiliul Legislativ a avizat favorabil această iniţiativă legislativă. 

De asemenea, Comisia pentru drepturile omului, culte şi problemele minorităţilor naţionale a transmis Comisiei juridice, avizul său favorabil nr.25/42 din 12 februarie 2003.  

Potrivit prevederilor art. 60 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de Lege pentru aprobarea Ordonanţei de urgenţă a Guvernului nr.160/2002 privind suspendarea unor dispoziţii din Legea cetăţeniei române nr.21/1991, în şedinţa din 26 februarie 2003. 

La dezbateri, a participat, în calitate de invitat, reprezentantul Ministerului Justiţiei, doamna Cristina Tarcea - secretar de stat.  

Obiectul Ordonanţei de urgenţă a Guvernului nr.160/2002 îl constituie suspendarea pe o perioadă de 6 luni a unor prevederi ce vizează redobândirea cetăţeniei române de către foştii cetăţeni români care înainte de 22 decembrie 1989 au    pierdut-o din diferite motive, precum şi de către cei cărora li s-a ridicat cetăţenia română fără voia lor sau din alte motive neimputabile lor şi descendenţilor acestora. 

În urma examinării ordonanţei mai sus menţionate, a expunerii de motive la proiectul de lege, precum şi a avizului Consiliului Legislativ, membrii comisiei şi reprezentantul Ministerului Justiţiei şi-au exprimat opiniile asupra acestei iniţiative legislative. 

Domnii deputaţi Emil Boc şi Cornel Ştirbeţ au formulat un amendament privind respingerea Ordonanţei de urgenţă a Guvernului nr.160/2002, motivând că adoptarea ei ar genera greutăţi procedurale legate de aplicarea prevederilor acesteia. În urma supunerii la vot, amendamentul a fost respins de către membrii comisiei, cu majoritate de voturi. 

După dezbateri, s-a hotărât, cu majoritate de voturi, să se supună plenului Camerei Deputaţilor spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr.160/2002 privind suspendarea unor dispoziţii din Legea cetăţeniei române nr.21/1991, cu amendamente respinse, astfel cum reiese din Anexa la prezentul raport. 

La lucrările  şedinţei, au fost prezenţi 22 de deputaţi, din numărul total de 25 de membrii ai comisiei.


În raport de obiectul şi conţinutul său, proiectul de lege face parte din categoria legilor organice.

ANEXA. 

Amendamente respinse:

Nr. crt.
Text iniţial
Amendament propus

(autorul acestuia)
Motivarea amendamentului

1. Argumente pentru susţinere 

2. Argumente pentru respingere 

1.
      Titlul legii:

      Proiectul de Lege pentru aprobarea Ordonanţei de urgenţă a Guvernului nr.160/2002 privind suspendarea unor dispoziţii din Legea cetăţeniei române nr.21/1991.
     Titlul legii se modifică şi va avea următorul cuprins: 

     Proiectul de Lege pentru respingerea Ordonanţei de urgenţă a Guvernului nr.160/2002 privind suspendarea unor dispoziţii din Legea cetăţeniei române nr.21/1991.

 Autori: dep. Emil Boc şi dep. Cornel Ştirbeţ
1. Adoptarea O.U.G.nr.160/2002 ar genera greutăţi procedurale legate de aplicarea prevederilor acesteia.

2. Suspendarea temporară a aplicării unor dispoziţii din Legea nr.21/1991, reglementate prin O.U.G.nr.160/2002, este necesară pentru ca, pe baza unei analize temeinice a cererilor înregistrate până acum şi nesoluţionate, să se stabilească reglementări clare, astfel încât să se înlăture acordarea cetăţeniei pentru interese străine scopului legii.

2.
      Articol unic. - Se aprobă Ordonanţa de urgenţă a Guvernului nr.160 din 20 noiembrie 2002 privind suspendarea unor dispoziţii din Legea cetăţeniei române nr.21/1991, publicată în Monitorul Oficial al României, Partea I, nr.850 din 25 noiembrie 2002, cu următoarea completare: 

.....................................................................
     Articolul unic se modifică şi va avea următorul cuprins:   

     Articol unic. - Se respinge Ordonanţa de urgenţă a Guvernului nr.160 din 20 noiembrie 2002 privind suspendarea unor dispoziţii din Legea cetăţeniei române nr.21/1991, publicată în Monitorul Oficial al României, Partea I, nr.850 din 25 noiembrie 2002.

  Autori: dep. Emil Boc şi dep. Cornel Ştirbeţ
1.        Pentru corelare cu titlul legii. 

2. Din aceleaşi considerente menţionate la pct.1. 

PREŞEDINTE,

Prof. univ.dr. Ion Neagu

red. expert 

Geanina Cristea

